Christine Lagarde

Christine Madeleine Odette Lagarde (; , ; bɛ ni m daa n dɔɣi do silimin gɔli January dahin yini dali, yuuni 1956 puuni la) nyɛla French nima siyaasa nira n ti pahi alikaale ŋun nyɛ President of the European Central Bank tum yuuni 2019 la puuni . Ŋuna n daa na n-nyɛ the 11th Managing Director n-ti International Monetary Fund (IMF) bin din n gbaai yuuni 2011 la puuni hali ni yuuni 2019 puuni. Lagarde lahi nyɛla ŋun daa n pahi ka mali kpaŋmaŋa Government of France, puuni di bahi n bahindi o ni daa n-nyɛ Minister of the Economy, Finance and Industry la bin din n gbaai yuuni 2007 la ni hali ni yuuni 2011 puuni. Ŋuna n-nyɛ tuuli paɣaba puuni ŋun tooi n paai lala zaashehi ŋɔ. 

O nyɛla bɛ ni n dɔɣi ka n wumsi so Paris tingbani puuni. Lagarde daa n naai la law school shɛli din n be Paris Nanterre University la ka daa n yina ni Master's degree Sciences Po Aix puuni. Bɛ ni daa n kpuɣi o n niŋ Paris Bar puuni n naai, o daa chaŋmi n ti n pahi bɛ ni n boli shɛba ni the international law firm Baker & McKenzie shɛli din daa n-nyɛ laɣingu yuuni 1981 puuni nima la zuɣu ka daa n niŋ o bɔhimbu labor and anti-trust di bahi n bahindi   mergers and acquisitions gba puuni. Ŋanima puuni, o daa lahi n nyɛla ŋun lahi n pahi bɛ ni n boli shɛba ni the executive committee la shɛba ban daa n be firm maa puuni bin din gbaai yuuni 1995 la ni hali ni yuuni 1999 puuni pɔi ka bɛ daa ti naain n yi n piigi o ka o lebi di Chair yuuni 1999 la mini yuuni 2004 la ni sunsuuni; ŋun daa lahi n-nyɛ tuuli paɣa lala zaashehi maa puuni. O daa nyɛla ŋun mali zaashee karili naɣila saha shɛli puuni o ni daa ti n piigi ni o n kpɛhi o maŋa salo yɛltɔɣa puuni la.

Lagarde daa labila France tingbani puuni saha shɛli bɛ ni daa n piigi o ka o lebi ninvuɣ'so bɛ ni n boli ni Minister of Foreign Trade bin din n gbaai yuuni 2005 la ni hali ni yuuni 2007 puuni la ka daa n ti lebi Minister of Agriculture and Fisheries di nyaaŋa bin din gbaai silimin gɔli May la hali ni silimin gɔli June, yuuni 2007 puuni ka daa ti lahi n bahindi n lebi minister of finance bin din n gbaai yuuni 2007 la ni hali ni yuuni 2011 puuni ka ŋa puuni o daa lahi n-nyɛ tuuli paɣa so ŋun daa n nya lala finance portfolio zaashee maa Group of Eight economy kam puuni. O namkuɣu ʒee puuni, Lagarde daa pun n daɣ'mi n nya gɔmdanti maa ni daa yɛn n yuli 2007–2008 financial crisis, la zuɣu shɛm ka di daa n che ka Financial Times la n zaŋ o ka o lebi the best finance minister lala Eurozone maa puuni.

Silimin gɔli July dabaa anu dali, yuuni 2011 puuni, o daa n nyɛla bɛ ni n piigi so ni o zani Dominique Strauss-Kahn zaashee n lebi managing director n-ti ʒengama laɣingu shɛli bɛ ni n boli ni IMF la yuma anu puuni. Bɛ ni daa n piigi o shɛli zuɣu n daa n-nyɛ bɛ ni n boli shɛli ni the 11th consecutive appointment of a European ŋun daa yɛn n-nyɛ IMF toondana la. O daa lahi nyɛla consensus nima la ni daa n lahi n piigi so ni o lahi n niŋ yuma anahi yaha ka din daa nyɛ din daa yɛn n pili silimin gɔli July dabaa anu dali, yuuni 2016 puuni ka daa n-nyɛ ninvuɣ'so ko bɛ ni daa n piigi n ti lala zaashee maa. Silimin gɔli December, yuuni 2016 la puuni, bɛ ni n boli shɛba ni a French court nima la daa nyɛla ban n kpɛhi o sarika o ni daa n niŋ n baɣa ka zaŋ kpa o zaashee Bernard Tapie arbitration puuni la, amaa bɛ daa lee n bi zali o mara di zuɣu. Lagarde daa n chela tuma tumbu IMF puuni ka di nyaaŋa ka bɛ daa n piigi o ECB toondana bee zuɣulana.

Yuuni 2019, 2020, 2022 n ti pahi yuuni 2023 puuni, Forbes daa n duhi o mi chaŋ di World's 100 Most Powerful Women listla kalinli dibaa ayi puuni.
 O piligu biɛhigu mini shikuru baŋsim 
 O tuma 
 Kundivihira